משרד החקלאות מציג: כך יהפכו האצות לחומר גלם בקולינריה הישראלית ואף מעבר לה! - Kenes Media כנס מדיה
החלה הרשמה לתערוכת יבול שיא
מים לחקלאות – תכנית ארוכת טווח
סיור מקצועי של נוקדים במשקי צאן בספרד
הכל טמון במידע נכון
תאריך: ספטמבר 22, 2019
יבול שיא » משרד החקלאות מציג: כך יהפכו האצות לחומר גלם בקולינריה הישראלית ואף מעבר לה!
משרד החקלאות מציג: כך יהפכו האצות לחומר גלם בקולינריה הישראלית ואף מעבר לה!
בחלקים מסוימים בעולם, האצות הפכו כבר מזמן למוצר ייחודי בתפריט. בישראל, למדנו להכיר אותן בעיקר בצורתן המגולגלת, עם אורז ותוספות מגוונות, במאכל האסייתי הפופולארי בישראל – סושי. אך מאז השתלבותו של הסושי בקולינריה הישראלית ועד היום עברו המון אצות בים וגם בבריכות גידול מלאכותיות.
בכנס שאירגן אגף הדיג במשרד החקלאות, סקר המשרד באמצעות המומחים וחברות בעלות שם את ההיבטים המרכזיים בענף האצות: הרחבת הפעילות בענף, פיתוחים בתחום הביוטכנולוגיה, הצגת טכנולוגיות ופתרונות מתקדמים, הצגת זנים פופולאריים והתנסות במוצרים, וגם התחזית – מה עוד צופה לנו הענף? כאשר המטרה המשותפת: מיסוד הענף והמגדלים בו לכדי איגוד אחד וכך להגדיל באופן משמעותי את הענף.
מנתוני משרד החקלאות עולה כי ישנן כ- 20 חברות המייצרות אצות הפזורות באזורים שונים בארץ, כאשר חברות אלה מעסיקות למעלה מ-200 עובדים בשטחי גידול מקומיים המשתרעים על כ-230 דונם. על פי הערכות, בתוך מספר שנים צפוי הענף להגיע למעלה מ-900 דונם. על פי ניתוח הענף בשנים האחרונות, הכנסות הענף נאמדות בכ- 220,000,000 ₪. במסגרת הכנס, השתתף מנכ"ל איגוד חברות האצות של מדינות אירופה, אשר הציג בין היתר את התפתחות ענף האצות העולמי, ובפרט במדינות אירופה. מתמונת המצב עולה כי במדינות אירופה ישנן למעלה מ-480 חברות אירופיות וחקלאים העוסקים בתחום האצות. המחזור הכלכלי של החברות הללו מוערך בכ-750 מיליון יורו, וסך שווי השוק הכולל הוא כ-900 מיליון יורו. כיום, קיימות למעלה מ-300 קבוצות מחקר ו-90 חברות במדינות שאינן חלק ממדינות של האיחוד האירופי (הנתונים באדיבות החוקר Dr. Vitor Vardelho).
לצד זאת, הציגו גם חברות מקומיות המתמחות בתחום, כגון: חוות סיקורה, המייצרת כ-100 טון בשנה של אצות (רטובות) בעלות עלים רחבים וגדולים, המשמשים בעיקר את ענף הקולינריה המקומי. על פי נתוניה, מדי ארבעה ימים מכפילה האצה את המסה שלה. החברה מייצרת את האצות שלה באמצעות מכלי בריכות ענק הנמצאות על היבשה, ובכך שומרת על גידול האצות במקום נקי ומפוקח. תוצרי החברה נמכרים בכ-250 נקודות מכירה ברחבי הארץ. חברת Baralgae מייצרת שלושה סוגים שונים של אצות בו זמנית. מדובר בחברה המייצרת מדי שנה כ-70 טון אצות, באמצעות מכלים דקים ובהם מים. המכלים מנוהלים באמצעות אפליקציה מרחוק, ללא צורך בהימצאות בשטח, וכך ניתן לחשב את הטמפרטורה של המים וכן את שאר התנאים הנדרשים לגידול האצות.
חברת Abundance בעלת כ-30 דונם של גידולי ספירולינה, בין הגדולים באגן הים התיכון. החברה מייצאת לאירופה את מוצריה, ובפרט את הספירולינה הטרייה קפואה, שייחודית מאוד ביחס למדינות אירופה וארה"ב, ועוד מספר חברות טובות שפרצו ותפרוצנה את דרכן נעם מוזס, מנהל תחום חקלאות ימית באגף הדיג, משרד החקלאות: "ענף האצות המקומי הוא ענף צעיר יחסית שהולך וצובר תאוצה עם השנים. היום, לאחר כברת דרך קצרה, האצה הפכה לתעשייה שלמה, המוסיפה רבות הן לתחום הקוסמטיקה והן לתחום הקולינריה הישראלית. אני מקווה שהכנס הזה יביא לאיחוד בין המגדלים ואלו יסחפו אחריהם עוד רבים אחרים שיעשו כבוד למדינת ישראל ויכבשו גם את התחום הזה בעולם".
החקלאות כאן תמשיך
במושב ארבל החלו בחגיגות לציון 70 שנה לעליה לקרקע. כבר אין הרבה חקלאים בארבל אבל כל אדמותיו (4,000 דונם) מעובדות. נפגשנו עם יורם ברודבקה, חקלאי וותיק ששני בניו ממשיכים לעבוד איתו במשק. יורם: "מעולם
תעריפי מים מעודכנים לחלקאות
מעת לעת משתנים תעריפי המים, תמיד כדאי להתעדכן במחירים האחרונים באתר רשות המים בכתובת הבאה: http://www.water.gov.il פירוט התעריפים בטבלאות מייצג תעריף כולל לצרכן, ואינו מחליף את הפירוט הנדרש מהספק בהודעת החיוב. בטבלאות התעריפים מוצגים
חשיבה מחוץ לקופסה: זאביק עדיני מרפת מעל"ה פורש
רפת מעל"ה נמצאת בלוחמי הגטאות, שותפות עם מעיין ברוך, בהובלתו של זאביק עדיני. זו רפת מעניינת במיוחד וממחישה את ההשקפה המקצועית והערכית של זאביק. יש משמעות לרוב המרכיבים ברפת – בתכנון הכולל, בחשיבה היצירתית,
מזון לפרות: האם התחמיץ הכרחי במנה? ביצועי פרות חלב שניזונו במנות המכילות חציר או תחמיץ חיטה – סיכום שני מחקרים
ביצועי פרות חלב שניזונו במנות המכילות חציר או תחמיץ חיטה – סיכום שני מחקרים שהוצגו בכנס המדעי 2006 לא התקבל הבדל משמעותי בביצועים בין האבסת חציר ותחמיץ צמח החיטה שנקצר באותו מועד להכנת שחת
מפגש עם פנחס ארבל – יו"ר האגודה הקהילתית רמת צבי
המאפיין הבולט בין חברי מושב רמת צבי הוא יכולת ההכלה של מחלוקות ורצון להמשיך בחיים משותפים, באותו מתחם, גם אם חלק מהחברים חושבים אחרת. השותפות ההדדית והראייה למרחוק הביאו את החקלאים במושב להישגים גדולים
מחאת החקלאים: עשרות טנדרים ומשאיות של חקלאים מכל הארץ עלו היום בשיירה לבית ראש הממשלה
"לעצור את החרם הפלסטיני על החקלאות הישראלית." "איך יכול להיות שהרשות הפלסטינית סוגרת את המעברים לסחורות ישראליות וממשלת ישראל שותקת"? עשרות חקלאים עלו בתאריך 10.10.19 בשיירת טנדרים ומשאיות לירושלים לכיוון ביתו של ראש הממשלה.
1 דק' קריאה
משחק החיים: אירית דגמי, שחקנית, בלוגרית, מעצבת תכשיטים ומה לא בעצם, היא אחת מהדמויות היותר ססגוניות במגזר המושבי
סיפורו של שלמה הגני – הטייס שהרס ובנה
עבר שבוע: דעות
כנס מדיה מבית כנס תערוכות מוציאה לאור את עיתוני הקיבוצים המושבים, החברה והקהילה המקומית ובנוסף, החקלאות בישראל. בין הכתבות: חדשות המושב וחדשות הקיבוץ, חיי החברה והקהילה במרחב הכפרי. תחומי הטכנולגיה החקלאית, חקלאות ומידע.
כל הזכויות שמורות לכנס מדיה, קבוצת כנס תערוכות 2019 | עיצוב וביצוע: Praxis Code